Συμεών Κουπελόγλου

Ο Συμεών (Σίμος) Κουπελόγλου (Θεσσαλονίκη, 1986) είναι Έλληνας πολιτικός και επιχειρηματίας. Από τον Μάιο του 2023 είναι εκλεγμένος βουλευτής της Α΄ Θεσσαλονίκης με την Ελληνική Λύση.

 Βιογραφία 
Ο Κουπελόγλου γεννήθηκε το 1986 στη Θεσσαλονίκη και μεγάλωσε στα Γιαννιτσά. Αργότερα εγκαταστάθηκε μόνιμα στη Θεσσαλονίκη, όπου δραστηριοποιείται ως επιχειρηματίας. Όσον αφορά την προσωπική του ζωή είναι παντρεμένος.

 Πολιτική σταδιοδρομία 
Κατά τις αυτοδιοικητικές εκλογές του 2014 ήταν υποψήφιος περιφερειακός σύμβουλος Κεντρικής Μακεδονίας με την παράταξη του Απόστολου Τζιτζικώστα, χωρίς όμως να εκλεγεί. Διετέλεσε μέλος της Νέας Δημοκρατίας έχοντας εμπλοκή στα τοπικά όργανα του κόμματος, ενώ στις εσωκομματικές εκλογές του 2015-2016 ανήκε στην οργανωτική ομάδα του Απ. Τζιτζικώστα.

Αποχωρώντας από τη Νέα Δημοκρατία, εντάχθηκε το 2021 στην Ελληνική Λύση. Κατά τις εθνικές εκλογές που διεξήχθησαν τον Μάιο του 2023 εξελέγη βουλευτής στην περιφέρεια Α΄ Θεσσαλονίκης και στις ακόλουθες εκλογές του Ιουνίου, επανεξελέγη. Ως βουλευτής είναι μέλος των επιτροπών φιλίας της Ελλάδας με την Αυστραλία, τη Βραζιλία και τη Ρουμανία.

Παραπομπές

Κατηγορία:Έλληνες επιχειρηματίες
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με την Ελληνική Λύση